આ સાંભળી બ્રાહ્મણી ગુરુવારનું વ્રત કરે છે. પીળાં વસ્ત્રો પહેરી, ચણાના લોટનો પ્રસાદ બનાવી સૌને પીરસે છે. પીળા વસ્ત્રનું પણ દાન કરે છે. આ વ્રત દર ગુરુવારે તે બ્રાહ્મણ શ્રદ્ધા તથા નિષ્ઠાથી કરે છે. એક ગુરુવારે એક મહાત્મા ભિક્ષા માગવા આવે છે. બ્રાહ્મણ મહાત્માને કહે છે : હે મહાત્મા સાધુપુરુષ ! મારી પાસે તો આ પ્રસાદ છે, દર ગુરુવારે આ વ્રત કરું છું તેનો આ પ્રસાદ ભિક્ષામાં છે. પેલા મહાત્મા સાધુએ કહ્યું : હે વ્રતધારિણી ! ‘તમે જે આપશો તે સ્વીકારીશ.’ પ્રસાદ મેળવી સાધુ પ્રસન્ન થાય છે. બ્રાહ્મણી મહાત્મા પાસે આશીર્વાદ માગે છે. હે મહાત્મા ! અમારું દારિદ્રય દૂર થતું નથી તથા ઘરે પારણું પણ બંધાયું નથી. મહાત્મા તથાસ્તુ કહી પ્રયાણ કરે છે. વખતને વહેતાં શી વાર ? સમય જતાં કુબેર ભંડારી બ્રાહ્મણની ગરીબાઈ દૂર થાય છે અને તેને ત્યાં સુંદર સૂર્યના સમાન કાંતિવાળા બાળકનો જન્મ થાય છે. બ્રાહ્મણી તે સાધુ મહાત્માનું ધ્યાન ઘરે છે. ફરી આ સાધુનાં દર્શન થાય છે. આ સાધુ તે બીજા કોઈ નહીં પણ ભગવાન શ્રી દત્તાત્રેય હતા. ભગવાન દત્તાત્રેય બ્રાહ્મણને આશીર્વાદ આપવા પોતાના મૂળ સ્વપમાં પ્રગટ થાય છે અને આ ગુરુવારના વ્રતનો મહિમા પ્રસ્થાપિત કરે છે. બ્રાહ્મણી કહે છે કે હે પ્રભુ ! આપ મને ફળ્યા તેમ આ વ્રત કરનારને ફળજો. આ ભગવાન શ્રી દત્તાત્રેયની ગુરુવારની વ્રતકથા લખનાર, સાંભળનાર, કહેનારને શ્રદ્ધાથી ફળે છે.